Negyven iraki nõt öltek meg illetlenségért
Július óta negyven iraki nõ esett áldozatul keményvonalas iszlamistáknak Bászra városában, mert az iszlám valláshoz méltatlannak vélték viselkedésüket. A rendõrség nem találja a tetteseket. Bászrában falra mázolt vörös felirat figyelmezteti a nõket: büntetésre számíthatnak, ha kendõ nélkül vagy kisminkelve mennek az utcára.
A dél-iraki Bászra városában az elmúlt öt hónapban több mint 40 nõt gyilkoltak meg az iszlám valláshoz méltatlannak vélt viselkedésük miatt. Néhány asszonyt a gyermekével együtt öltek meg, a holttesteket az utcákon hagyták a gyilkosok. Egy nõt egy hatéves, egy másikat pedig 11 éves gyermekével együtt végeztek ki - mondta a bászrai rendõrfõkapitány. A tetemek mellett olykor egy-egy papírdarabon üzenetet hagytak az elkövetõk, és házasságtöréssel vagy más "becsület elleni bûncselekménnyel" vádolták meg az áldozatot.

A meggyilkolt nõk rokonai gyakran nem mernek a hatóságokhoz fordulni, mert tartanak a botránytól és a gyilkosok bosszújától. A helyi rendõrség nagy erõkkel nyomoz, ám egyelõre tanácstalan a tettesek kilétét illetõen. A síita többségû városban élõ nõk szerint a rémtettek hátterében a keményvonalas iszlamisták állnak, akiknek befolyása jelentõsen megnõtt Szaddám Huszein exdiktátor hatalmának 2003-ban történt megdöntése óta. Huszein idejében a városi nõk Irakban közel-keleti viszonylatban lezseren öltözködhettek, ám az iszlám vallás szabályait szigorúan értelmezõ iszlamisták térnyerése óta félnek fedetlen fejjel kimenni az utcára.  

Bászra város egyik falán ma vörös tintával írt felirat szigorú büntetéssel fenyegeti azokat a nõket, akik sminkelik magukat vagy fejkendõ nélkül mernek az utcára lépni. A dél-iraki tartományokban érvényben levõ szigorú szabályok szerint nyilvános helyen kizárólag vallásos zenét szabad lejátszani, és tilos a tánc.

A Reuters brit hírügynökségnek több bászrai nõ elmondta: iszlamista milicisták rettegésben tartják, és arra kényszerítik õket, hogy elfedjék hajukat és arcukat. Azt azonban egyikük sem mondta meg, melyik csoport tagjai akarják megfélemlíteni õket. Bászrában ugyanis több síita mozgalom rivalizál egymással, köztük Muktada asz-Szadr radikális hitszónok milíciája, a Mahdi Hadserege, az Iraki Iszlám Forradalom Legfelsõ Tanácsa és a kisebb Fadhila párt.
iszlám vallás Bászra rendõrség Irak